LV Eiropas Savienības Oficiālais Vēstnesis C 142/37

Francijas valdības paziņojums saistībā ar Eiropas Parlamenta un Padomes Direktīvu 94/22/EK par atļauju piešķiršanas un izmantošanas noteikumiem ogļūdeņražu meklēšanai, izpētei un ieguvei (1)

(Paziņojums par pieteikumiem ekskluzīvu atļauju (tā saukto “Permis de Sézanne”) saņemšanai, lai veiktu šķidro vai gāzveida ogļūdeņražu atradņu izpēti; vienu pieteikumu iesniedza Concorde Energy LLC, bet otru – Réalm Energy International)

(Dokuments attiecas uz EEZ)

2010/C 142/13

Ar 2009. gada 8. septembra pieteikumu uzņēmums Concorde Energy LLC, kura juridiskā adrese ir 1537 Bull Lea Road, Suite 200, Lexington KY 40511, UNITED STATES OF AMERICA, lūdza piešķirt uz četriem (4) gadiem ekskluzīvu atļauju, tā saukto “Permis de Sézanne”, lai veiktu šķidro vai gāzveida ogļūdeņražu atradņu izpēti aptuveni 273 kvadrātkilometru platībā, kura atrodas Marnas (Marne) departamenta teritorijā.

Ar 2009. gada 11. decembra pieteikumu uzņēmums Realm Energy International, kura juridiskā adrese ir 2nd Floor, Berkeley Square, London W1J 6BD, UNITED KINGDOM, lūdza piešķirt uz pieciem (5) gadiem ekskluzīvu atļauju, tā saukto “Permis de Sézanne”, lai veiktu šķidro vai gāzveida ogļūdeņražu atradņu izpēti aptuveni 870 kvadrātkilometru platībā, kura atrodas daļā Obas (Aube) un Marnas (Marne) departamenta teritorijas.

Abiem šiem atļauju pieteikumiem atbilstīgās teritorijas perimetru veido meridiāni un paralēles, kas secīgi savieno punktus, kuru ģeogrāfiskās koordinātas noteiktas turpmāk tabulā, par pamatu ņemot Parīzes meridiānu.

Punkts Austrumu ģeogrāfiskais garums (grādos) Ziemeļu ģeogrāfiskais platums (grādos) A 1,40 54,20 B 1,60 54,20 C 1,60 54,10 D 1,64 54,10 E 1,64 54,13 F 1,68 54,13 G 1,68 54,10 H 1,80 54,10 I 1,80 54,20 J 2,00 54,20 K 2,00 54,21 L 2,09 54,21 M 2,09 54,19 N 2,08 54,19 O 2,08 54,18 P 2,09 54,18 Q 2,09 54,17 R 2,10 54,17 S 2,10 54,02 T 2,08 54,02 U 2,08 54,01 V 2,05 54,01 W 2,05 54,00 X 1,90 54,00 Y 1,90 53,90 Z 1,70 53,90 AA 1,70 54,00 BB 1,50 54,00 CC 1,50 54,10 DD 1,40 54,10

Pieteikumu iesniegšana un atļaujas piešķiršanas kritēriji

Sākotnējo un konkurējošo pieteikumu iesniedzējiem ir jāpierāda to atbilstība prasībām atļaujas saņemšanai, kuras noteiktas 4. un 5. pantā 2006. gada 2. jūnija Dekrētā Nr. 2006-648 par kalnrūpniecības atļaujām un tiesībām uzglabāt pazemē (Francijas Republikas Oficiālais Vēstnesis (Journal officiel de la République française), 2006. gada 3. jūnijs).

Ieinteresētie uzņēmumi deviņdesmit dienās no šā paziņojuma publicēšanas var iesniegt konkurējošu pieteikumu saskaņā ar procedūru, kas īsumā aprakstīta “Paziņojumā par kalnrūpniecības atļauju saņemšanu ogļūdeņražu meklēšanai, izpētei un ieguvei Francijā”, kurš publicēts Eiropas Kopienu Oficiālajā Vēstnesī C 374, 30.12.1994., 11. lpp., un kas noteikta ar 2006. gada 2. jūnija Dekrētu Nr. 2006-648 par kalnrūpniecības atļaujām un tiesībām uzglabāt pazemē (Francijas Republikas Oficiālais Vēstnesis (Journal officiel de la République française), 2006. gada 3. jūnijs).

Konkurējošie pieteikumi jānosūta kalnrūpniecības lietu ministram uz turpmāk norādīto adresi. Lēmumus par atļaujas piešķiršanu attiecībā uz sākotnējo pieteikumu un konkurējošiem pieteikumiem pieņems divu gadu laikā, skaitot no dienas, kad Francijas iestādes saņem sākotnējo pieteikumu, vai vēlākais līdz 2011. gada 9. oktobrim.

Nosacījumi un prasības attiecībā uz darbības veikšanu un tās pārtraukšanu

Pieteikumu iesniedzēji sīkāku informāciju var iegūt, iepazīstoties ar Kalnrūpniecības kodeksa 79. un 79.1. pantu un 2006. gada 2. jūnija Dekrētu Nr. 2006-649 par kalnrūpniecības un apakšzemes darbiem un apakšzemes raktuvju un krātuvju pārvaldi (Francijas Republikas Oficiālais Vēstnesis (Journal officiel de la République française), 2006. gada 3. jūnijs).

Papildu informāciju var saņemt šādā iestādē: Ministère de l'Écologie, de l’Énergie, du Développement durable et de la Mer, Direction générale de l'énergie et du climat, Direction de l’énergie, Sous-direction de la sécurité d’approvisionnement et nouveaux produits énergétiques, Grande Arche, Paroi Nord — 92055 La Défense Cedex, FRANCE Tālr. +33 140819529.

Ar iepriekš minētajiem normatīvajiem un administratīvajiem aktiem var iepazīties Légifrance tīmekļa vietnē: http://www.legifrance.gouv.fr

(1) OV L 164, 30.6.1994, p. 3. lpp.